Οι **Ίριδες** είναι ένας από τους πολλούς πίνακες και αποτυπώσεις του φυτού ίρις από τον Ολλανδό ζωγράφο Βίνσεντ βαν Γκογκ. Ζωγράφισε τις *Ίριδες* καθώς νοσηλευόταν στο άσυλο *Σεν Πωλ ντε Μουζόλ* στην *Σεν Ρεμί ντε Προβάνς* στη Γαλλία, τον τελευταίο χρόνο πριν τον θάνατό του το 1890.

Ζωγραφίστηκε πριν το πρώτο του επεισόδιο στο άσυλο. Υπολείπεται της μεγάλης έντασης που υπάρχει στα μετέπειτα έργα του. Ονόμαζε τον πίνακα «το αλεξικέραυνο για την ασθένειά μου», επειδή ένιωθε ότι θα μπορούσε να μην παρανοήσει, συνεχίζοντας να ζωγραφίζει.

Ο πίνακας είναι επηρεασμένος από την Ιαπωνική ξυλογραφία ukiyo-e όπως και πολλά από τα έργα του καθώς και από εκείνα άλλων καλλιτεχνών της εποχής. Οι ομοιότητες βρίσκονται στα έντονα περιγράμματα, τις ασυνήθιστες γωνίες, όπως οι κοντινές, καθώς επίσης και το επίπεδο τοπικό χρώμα (που δεν απεικονίζεται σύμφωνα με πως πέφτει το φως).

Θεώρησε αυτόν τον πίνακα, μια μελέτη, που είναι πιθανόν ο λόγος που δεν υπάρχουν γνωστά σχέδια για αυτόν, αν και ο Τεό, ο αδελφός του Βαν Γκογκ, είδε τις προοπτικές που είχε και γρήγορα τον υπέβαλε στην ετήσια έκθεση της Ένωσης των Ανεξάρτητων Καλλιτεχνών το Σεπτέμβριο του 1889 μαζί με την Έναστρη Νύχτα πάνω από τον Ροδανό. Έγραψε στον Βίνσεντ για την έκθεση: «Μαγνητίζει το βλέμμα από μακριά. Οι *Ίριδες* είναι μια όμορφη πλήρης μελέτη γεμάτη αέρα και ζωή.».

Ιστορικό ιδιοκτησίας
--------------------

Ο πρώτος ιδιοκτήτης ήταν ο Ζουλιέν "Μπάρμπα" Τανγκί, που είχε τριβείο χρωμάτων και ήταν έμπορος έργων τέχνης, του οποίου το πορτρέτο ζωγράφισε τρεις φορές ο Βαν Γκογκ. Το 1892 ο Τανγκί πούλησε τις *Ίριδες* στον κριτικό τέχνης και αναρχικό Οκτάβ Μιρμπώ ο οποίος ήταν επίσης ένας από τους πρώτους υποστηρικτές του Βαν Γκογκ. Ο Μιρμπώ κατέβαλλε 300 φράγκα για αυτόν.

Το 1987, έγινε ο πιο ακριβός πίνακας που πουλήθηκε ποτέ, θέτοντας ένα ρεκόρ που διατηρήθηκε για δυόμισι χρόνια. Στη συνέχεια πωλήθηκε στις ΗΠΑ για 53.900.000 δολάρια στον Άλαν Μποντ, αλλά ο Μποντ δεν είχε αρκετά χρήματα για να πληρώσει. Οι *Ίριδες* αργότερα μεταπωλήθηκαν το 1990 στο Μουσείο *J. Paul Getty* στο Λος Άντζελες. Οι *Ίριδες* είναι σήμερα (από το 2012) στη δέκατη θέση της λίστας των πιο ακριβών έργων ζωγραφικής που πουλήθηκαν ποτέ, με προσαρμογή λόγο πληθωρισμού και στη 25η θέση, αν αγνοήσουμε τις επιπτώσεις του πληθωρισμού.

Παραπομπές
----------

1. ↑  "Irises" Αρχειοθετήθηκε 2015-01-22 στο Wayback Machine. J. Paul Getty Museum. Retrieved June 5, 2011
2. ↑  «Irises». J. P. Getty Museum.
3. ↑  Ο πίνακας του Βαν Γκογκ Πορτρέτο του Δρ. Γκασέ πωλήθηκε για 82.5 εκατομμύρια δολάρια στις 15 Μαΐου το 1990, στον Christie's, στη Νέα Υόρκη
4. ↑  «History for November 11». On-This-Day.com. Ανακτήθηκε στις 17 Νοεμβρίου 2012.
5. ↑  Kimmelman, Michael. Το Γκέτι αγόρασε τις *Ίριδες* του Βαν Γκογκ, αλλά δεν αποκαλύπτει την τιμή. *New York Times*, 22 Μαρτίου 1990. Retrieved 20 Μαρτίου, 2011.
6. ↑  «Irises (van Gogh) - Check123, Video Encyclopedia». *Check123 - Video Encyclopedia*. Αρχειοθετήθηκε από το πρωτότυπο στις 16 Αυγούστου 2016. Ανακτήθηκε στις 20 Αυγούστου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ίριδες (πίνακας)** |

* *Βαν Γκογκ, πίνακες και σχέδια: μια ειδική έκθεση με δανεικά εκθέματα*, μια πλήρως ψηφιακή έκθεση των βιβλιοθηκών από το Μητροπολιτικό Μουσείο Τέχνης, που περιέχει υλικό για αυτόν τον πίνακα (δείτε το ευρετήριο).

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Βίνσεντ βαν Γκογκ |
| --- |
|  |
| Γενικά | 
* Βιογραφία
* Υγεία
* Θάνατος
* Κατάλογος έργων
* Μετα-ιμπρεσιονισμός
* Γράμματα του Βίνσεντ βαν Γκογκ
 |
|  |
| Οικογένεια | 
* Τεό βαν Γκογκ
* Ουίλ βαν Γκογκ
* Γιοχάνα βαν Γκογκ
 |
|  |
| Φίλοι | 
* Άνθον βαν Ράπαρντ
* Πωλ Γκασέ
* Πωλ Γκωγκέν
* Εμίλ Μπερνάρντ
* Τζον Πίτερ Ράσελ
* Ευγένιος Μποχ
* Άννα Μποχ
* Αγκοστίνα Σεγκατόρι
 |
|  |
| Σειρές έργων | 
* *Άνθη Αμυγδαλιάς*
* *Ελαιόδεντρα*
* *Ηλιοτρόπια*
 |
|  |
| Πίνακες | 
* *Κορίτσι στα Άσπρα στο Δάσος*
* *Ξαπλωμένη Αγελάδα*
* *Αγροικία ανάμεσα σε Δέντρα*
* *Κάρο με Μαύρο Βόδι*
* *Κάρο με Κόκκινο και Λευκό Βόδι*
* *Νεκρή Φύση με Ψάθινο Καπέλο*
* *Οι Πατατοφάγοι*
* *Κρανίο με αναμμένο τσιγάρο*
* *Πορτρέτο του Μπάρμπα Τανγκί*
* *Γυναίκα που περπατά σε κήπο*
* *Η Αγκοστίνα Σεγκατόρι Καθισμένη στο Καφέ ντυ Ταμπουρέν*
* *Χιονισμένο τοπίο*
* *Νυχτερινό Καφέ*
* *Κίτρινο Σπίτι*
* *Εξώστης καφενείου τη νύχτα*
* *Έναστρη Νύχτα πάνω από τον Ροδανό*
* *Υπνοδωμάτιο στην Αρλ*
* *Πεσμένα Φθινοπωρινά Φύλλα*
* *Ίριδες*
* *Έναστρη Νύχτα*
* **Αυτοπροσωπογραφία* (1889)*
* *Δρόμος με Κυπαρίσσι και Αστέρι*
* *Πορτρέτο του Δρ. Γκασέ*
* *Βάζο με Ροζ Τριαντάφυλλα*
* *Ανθισμένα Κλαδιά Καστανιάς*
* *Θλίψη*
* *Η Εκκλησία στην Ωβέρ*
* *Σιταροχώραφο με Κοράκια*
* *Πράσινα σταροχώραφα με κυπαρίσσια*
* *Η καρέκλα του Βαν Γκογκ*
 |
|  |
| Δημόσιες συλλογές | 
Μουσείο Βαν Γκογκ |

 |